**Ministru kabineta noteikuma projekta “Noteikumi par Salacgrīvas ostas robežu noteikšanu” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **Tiesību akta projekta anotācijas kopsavilkums** | | |
| Mērķis, risinājums un projekta spēkā stāšanās laiks (500 zīmes bez atstarpēm) | | Noteikumu projekts noteiks jaunas Salacgrīvas ostas robežas. Jaunais Salacgrīvas ostas robežu apraksts tika izstrādāts, lai īstenotu paredzēto darbību - Salacgrīvas ostas un priekšostas pārbūvi. Paredzētie pārbūves darbi var tikt veikti tikai pēc jauno Salacgrīvas ostas robežu apstiprināšanas Ministru kabinetā. Noteikumu projekts stājas spēkā Oficiālo publikāciju un tiesiskās informācijas likumā noteiktajā vispārīgajā kārtībā. |
| **I. Tiesību akta projekta izstrādes nepieciešamība** | | |
| 1. | Pamatojums | Likuma par ostām 3.pants,  Ministru kabineta 2018.gada 8.augusta rīkojuma Nr.364 “Par Salacgrīvas ostas un priekšostas pārbūves akceptēšanu” (turpmāk – Rīkojums) 6.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Rīkojumu Ministru kabinets akceptējis Salacgrīvas ostas pārvaldes paredzēto darbību - Salacgrīvas ostas un priekšostas pārbūvi.  Atbilstoši Rīkojuma 6.punktam Satiksmes ministrijai līdz 2019.gada 31.martam uzdots izstrādāt un iesniegt izskatīšanai Ministru kabinetā grozījumus Ministru kabineta 2006.gada 30.maija noteikumos Nr. 440 "[Noteikumi par Salacgrīvas ostas robežu noteikšanu](https://likumi.lv/ta/id/136502-noteikumi-par-salacgrivas-ostas-robezu-noteiksanu)", kas precizēs Salacgrīvas ostas robežas atbilstoši šajā rīkojumā paredzētajām darbībām.  Pašlaik Salacgrīvas ostas robežas noteic Ministru kabineta 2006.gada 30.maija noteikumi Nr.440 “Noteikumi par Salacgrīvas ostas robežu noteikšanu”. Salacgrīvas ostas pārvaldes izstrādātais jaunais robežu apraksts veikts, lai tiktu īstenota Ministru kabineta 2018.gada 8.augusta rīkojumā Nr.364 “Par Salacgrīvas ostas un priekšostas pārbūves akceptēšanu” (turpmāk – Rīkojums) paredzētā darbība.  Ar Rīkojumu Ministru kabinets akceptējis Salacgrīvas ostas pārvaldes paredzēto darbību - Salacgrīvas ostas un priekšostas pārbūvi, kas tiks īstenota, lai nodrošinātu Salacgrīvas ostas teritorijas attīstību. Salacgrīvas ostas un priekšostas pārbūves projekta īstenošanas laikā Salacgrīvas ostas teritorijā (akvatorijā) un Baltijas jūras Rīgas jūras līcī (Latvijas Republikas iekšējos ūdeņos un teritoriālā jūrā) ārpus ostas teritorijas aiz esošajiem Ziemeļu un Dienvidu moliem ir plānots veikt :   1. ostas akvatorijas padziļināšanu līdz -7m atzīmei; 2. jaunu sauszemes teritoriju būvēšanu uz ziemeļiem no Ziemeļu mola un uz dienvidiem no pašreizējā Dienvidu mola; 3. jaunu Dienvidu mola izbūvi, nojaucot esošo molu; 4. divu piestātņu izbūvi; 5. krasta stiprinājumu izbūvi; 6. ostas saimnieciskās darbības atvirzīšanu no dzīvojamā sektora.   Paredzētās darbības ārpus ostas esošajām robežām tiks veiktas pēc precizēto Salacgrīvas ostas robežu apstiprināšanas Ministru kabinetā.  Rīkojuma izpilde un Salacgrīvas ostas robežu maiņa atbilst Latvijas ostu attīstības programmai (2014.-2020.gadam) un Salacgrīvas ostas attīstības programmai (2015.-2025.gadam). Ar paredzēto darbību īstenošanu tiks sekmēta Salacgrīvas ostas attīstība nākotnē.  Salacgrīvas ostas teritorijā papildus esošajām zemes vienībām tiek iekļauta:   1. Zemes vienība ar kadastra apzīmējumu 6615 001 0073, kas daļēji tiek izmantota ostas vajadzībām. Salacgrīvas ostas teritorijā tiek iekļauta daļa no šīs zemes vienības. Zemes vienības īpašnieks ir Salacgrīvas novada dome. 2. Zemes vienība ar kadastra apzīmējumu 6615 001 0075. Zemes vienības ir ierakstīta zemesgrāmatā uz Latvijas valsts vārda Satiksmes ministrijas personā. 3. Zemes vienība ar kadastra apzīmējumu 6640 004 0001, kas daļēji tiek izmantota ostas vajadzībām. Salacgrīvas ostas teritorijā tiek iekļauta daļa no šīs zemes vienības. Šī zemes vienība ir piekrastes ūdeņi Rīgas jūras līcī ar piederību Salacgrīvas novada domei.   Zemes vienību iekļaušanas pamatojums Salacgrīvas ostas robežās:   1. Daļa no zemes vienības ar kadastra apzīmējumu 6615 001 0073 tiek izmantota Salacgrīvas jahtu ostas infrastruktūras izbūvei un uzturēšanai. 2. Zemes vienībā ar kadastra apzīmējumu 6615 001 0075 atrodas Salacgrīvas ostas pārvaldei piederošs nekustamais īpašums – Salacgrīvas ostas vadlīnijas zīme. 3. Daļā no zemes vienības ar kadastra apzīmējumu 6640 004 0001 plānota Salacgrīvas ostas un priekšostas pārbūve, atbilstoši Rīkojumam.   Atbilstoši Rīkojuma 5.2. apakšpunktam paredzētās darbības veicamas pēc jaunizbūvējamo sauszemes teritoriju iekļaušanas spēkā esošā teritorijas plānojumā vai lokālplānojumā, t. i., pēc 2009. gadā apstiprināto ūdeņu platību un neatbilstošo funkcionālo zonu sauszemē aizstāšanas ar atbilstošām funkcionālajām zonām (piemēram, "Transporta infrastruktūras teritorija").  Salacgrīvas novada teritorijas plānojums (2018-2029.gadam) ir izstrādes stadijā. Tā 1.redakcija un vides pārskats tika izsludināts publiskai apspriešanai 2018.gada 28.maijā. |
| 3. | Projekta izstrādē iesaistītās institūcijas un publiskas personas kapitālsabiedrības | Salacgrīvas ostas pārvalde, Salacgrīvas novada dome, Satiksmes ministrija. |
| 4. | Cita informācija | Salacgrīvas ostas valde 2018.gada 1.novembrī pieņēma lēmumu Nr.14 (prot. Nr.4) par Salacgrīvas ostas robežu noteikšanu atbilstoši Salacgrīvas ostas robežu aprakstam.  Salacgrīvas novada dome 2018.gada 28.novembrī pieņēma lēmumu Nr.364 (prot. Nr.12; 5.§) par Salacgrīvas ostas robežu noteikšanu atbilstoši Salacgrīvas ostas robežu aprakstam.  VAS “Latvijas dzelzceļš” 2019.gada 18.janvārī saskaņoja (atzinums Nr.DN-6.3.1/16-2019) Salacgrīvas ostas robežu noteikšanu atbilstoši Salacgrīvas ostas valdes un Salacgrīvas novada domes lēmumiem. |
| **II. Tiesību akta projekta ietekme uz sabiedrību** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz Salacgrīvas pašvaldību, kuras administratīvajā teritorijā atrodas Salacgrīvas osta un kuras jūras piekrastes daļas akvatorija divu kilometru platumā no jūras krasta līnijas ir Salacgrīvas novada administratīvajā teritorijā. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums sekmēs ostas attīstību, veicinās nodarbinātību, kā arī palielinās Salacgrīvas ostas konkurētspēju.  Projekta tiesiskais regulējums nepalielina administratīvo slogu, līdz ar to sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |
| **IV. Tiesību akta projekta ietekme uz spēkā esošo tiesību normu sistēmu** | | |
| Projekts šo jomu neskar. | | |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā 2019.gada 5. februārī tika ievietots Satiksmes ministrijas tīmekļa vietnē. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta izstrādes procesā 2019.gada 5.februārī tika publicēts Satiksmes ministrijas tīmekļa vietnē <http://www.sam.gov.lv/satmin/content/?cat=553> |
| 3. | Sabiedrības līdzdalības rezultāti | Iebildumi vai priekšlikumi netika saņemti. |
| 4. | Cita informācija | Nav. |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Satiksmes ministrija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav ietekmes uz pārvaldes funkcijām un institucionālo struktūru. Nav paredzēta jaunu institūciju izveide, esošu institūciju likvidācija vai reorganizācija, ne arī to ietekme uz institūcijas cilvēkresursiem. |
| 3. | Cita informācija | Nav. |

Satiksmes ministrs T. Linkaits

Vīza:  
valsts sekretāra vietā -   
valsts sekretāra vietniece Dž. Innusa

Klusa, 67028154  
[Signe.Klusa@sam.gov.lv](mailto:Signe.Klusa@sam.gov.lv)